Olaf Barda
Store norske leksikon,Sport og spill,Spill,Sjakk
Olaf Barda var en norsk sjakkspiller. Han hadde tittelen internasjonal mester fra 1952, som første nordmann.
Barda vant seks norske mesterskap (1930, 1947, 1948, 1952, 1953, 1957) og spilte i Arbeidernes Idrettsforbund fra 1934 til andre verdenskrig. Han var stormester i postsjakk fra 1953 og tilhørte verdenseliten i denne spilleformen. Han var også en dyktig problemkomponist.Olaf Barda var sjakkredaktør i Dagbladet og ga ut flere sjakkbøker, blant annet Sjakk!: historikk, teori, strategi (1943).Opprinnelig var etternavnet Olsen, men han het Barda fra 1943. Les mer i Store norske leksikon Olaf Barda i Norsk biografisk leksikon sjakk